ທັບນັກກິລາກະຕໍ້ຊິນລົງ ອອກເດີນທາງເຂົ້າຮ່ວມຊີເກມ ທີ່ມາເລເຊຍ
ໃນວັນທີ 14 ສິງຫາຜ່ານ ມາ ທີ່ສະໜາມບີນວັດໄຕ ໄດ້ມີພິທີສົ່ງທັບນັກກິລາກະຕໍ້ ປະເພດຊິລົງ ອອກເດີນທາງ ໄປ ປະເທດມາເລເຊຍ ນຳ ໂດຍ ທ່ານ ອານຸສອນ ເຄນຕິ ສັກ ຮອງປະທານສະຫະພັນ ກະຕໍ້ແກ່ງຊາດລາວ ທັງເປັນ ຄະນະຊີ້ນຳໆພາທັບນັກກິລາ ກະຕໍ້ຊຸດຊີເກມ ທີ່ມາເລເຊຍ ພ້ອມດ້ວຍຄະນະນຳ ແລະ ນັກກິລາ ເຊິ່ງມີບັນດາກອງ ເຊຍໄປສົ່ງທີ່ສະໜາມບີນດັ່ງ ກ່າວ. ທ້ານ ອານຸສອນ ເຄນ ຕິສັກ ຮອງປະທານສະຫະພັນ ກິລາກະຕໍ້ ໄດ້ໃຫ້ສຳພາດວ່າ: ພາຍຫຼັງທີ່ນັກກິລາຂອງພວກ ເຮົາໄດ້ເຂົ້າຮ່ວມເຝິກຊ້ອມຢູ່ ປະເທດມຽນມາ ເປັນເວລາ 1 ເດືອນ ແລະ ໄດ້ເຂົ້າຮ່ວມການ ແຂ່ງຂັນໃນງານກິລານັກຮຽນອາຊຽນ ທີ່ປະເທດສິງກະໂປ ເມື່ອເດືອນກໍລະກົດຜ່ານມານີ້ ຫຼງັຈາກນັ້ນ ພວກເຮົາກໍກັບໄປ ເຝິກຊ້ອມຢູ່ ປະເທດມຽນມາ ອີກຄັ້ງເປັນເວລາ 2 ອາທິດ ກວ່າ ຈົນມາຮອດວັນທີ 10 ສິງຫານີ້ ຈຶ່ງກັບມາເຂົ້າສູນຢູ່ ສະໜາມກິລາໂອແລມປິກເຊຍ ບ້ານດົງໂດກ ເມືອງໄຊທານີ ນະຄອນຫຼວງວຽງຈັນເປັນເວລາ 2-3 ມື້ ແລະ ຫຼ້າສຸດວັນທີ 14 ສິງຫາ 2017 ທັບນັກກິ ລາກະຕໍ້ ປະເພດຊິນລົງ ອອກ ເດີນທາງເຂົ້າຮ່ວມງານມະຫະກຳກິລາຊີເກມ ຄັ້ງທີ 29 ທີ່ປະ ເທດມາເລເຊຍ ໄປກ່ອນປະ ເພດອື່ນໆ (ຍົກເວັ້ນບານເຕະ) ການເຂົ້າຮ່ວມແຂ່ງຂັນຄັ້ງນີ້ ພວກເຮົາໄດ້ຕັ້ງຄວາມຫວັງ ສູງພໍສົມຄວນ ແລະ ຫວັງ ຫຼຽນໃດຫຼຽນໜຶ່ງໃນທຸກໆ ລາຍການ ເພາະວ່່ານັກກິລາ ຂອງພວກເຮົາໄດ້ເຝິກຊ້ອມ ຢ່າງເຕັມທີ່ ແລະ ມີຄວາມໝັ້ນ ໃຈທີ່ສຸດຂອງໂຕນັກກິລາ ອີກ ຢ່າງພວກເຮົາໄດ້ສົ່ງນັກກິລາ ເຂົ້າຮ່ວມແຂ່ງຂັນລາຍການ ຕ່າງໆ ແລະ ສາມາດຍາດໄດ້ ລາງວັນມາໃຫ້ກັບ ສປປ ລາວ ໂດຍສະເພາະງານກິລາອາ ຊຽນບີດ ສາມາດຍາດໄດ້ ຫຼຽນທອງ.ຜົນງານດີເດັ່ນ ແມ່ນສາມາດຍາດໄດ້ 2 ຫຼຽນ ທອງ ໃນລາຍການທີມດຽວ ແລະ ທີມຄູ່ ຂອງງານກິລານັກ ຮຽນອາຊຽນ ຄັ້ງທີ 9 ທີ່ປະ ເທດສິງກະໂປ ທ່ານ ອານຸ ສອນ ກ່າວວ່າ: ສຳລັບລາຍຊື່ ຄະນະນຳ ແລະ ນັກກິລາ ທີ່ ເດີນທາງໄປ ມາເລເຊຍ ຄັ້ງ ນີ້ປະກອບມີ: ທ່ານ ອານຸສອນ ເຄນຕິສັກ ຮອງປະທານທັງ ເປັນຄະນະຊີ້ນຳໆພານັກກິລາກະຕໍ້ ແລະ ນາງ ໂນລີ ຊາມົນ ຕີ ຄູເຝິກ, ບາງບຸນນາວັນ ຄົງ ມີໄຊ ກຳມະການ, ສ່ວນນັກກິ ລາປະກອບມີ ທ້າວ ອາດົງ ພູມີສິນ, ທ້າວ ພິດທະສັນ ບຸນ ປະເສີດ, ທ້າວ ສາຍຄຳ, ທ້າວ ວິໄລວັນ ສົມບັດພູທອນ, ທ້າວ ອານຸສອນ ສູນດາລາ, ທ້າວ ຈັນທະລັກ ຈັນທະວົງ ແລະ ທ້າວ ໂຍທິນ ສົມບັດພູທອນ.
ຂ່າວຈາກ:laosportnews.com.